**Raytheon Company** (nykyään yksi RTX Corporationin osastoista) oli yhdysvaltalainen, pääasiassa sotateollisuuden yritys. Vuonna 2013 konserni oli ruotsalaisen rauhantutkimuslaitos Siprin mukaan maailman neljänneksi suurin aseteollisuusyhtiö. Yhtiön liikevaihto oli vuonna 2013 yhteensä 23,706 miljardia Yhdysvaltain dollaria. Tästä aseteollisuuden osuus oli 93,0 % (22,0 mrd USD). Yhtiön toimitusjohtajana toimii Thomas Kennedy. Vuoden 2014 myynniksi yhtiö ilmoitti 22,8 miljardia dollaria ja työntekijämääräksi 61 000.

Huhtikuussa 2020 yritys sulautui United Technologies Corporationin kanssa perustaen uuden yhtiön Raytheon Technologies. Raytheon Technologies muutti nimensä muotoon RTX Corporation vuonna 2023, ja entisestä Raytheonista tuli yksi sen alaosastoista.

Historia
--------

Vuonna 1964 yritys osti Packard Bellin tietokoneisiin liittyvän liiketoiminnan sekä pienempiä elektroniikkayrityksiä aikomuksena monipuolistaa yrityksen toimintaa. Vuonna 1965 yritys osti Amana Refrigeration Company, jonka se tarvitsi kaupallistaakseen keksimänsä mikroaaltouunin.
Vuonna 1971 yritys loi Data Systems osaston, joka myytiin Telexille vuonna 1984.
1990-luvun alusta lähtien yritys on keskittynyt enemmän aseteollisuuteen.

Tuotteet
--------

Raytheon valmisti pääasiassa tutkajärjestelmiä, ohjuksia ja ohjusjärjestelmiä sekä näihin läheisesti liittyviä asioita, kuten ohjuspuolustusjärjestelmiä ja vastaavia.

Raytheon valmisti pitkän kantaman risteilyohjuksia, joita voidaan ampua sukellusveneistä tai valtamereltä taistelualuksista. Tunnetuimpia Raytheonin risteilyohjuksia on Tomahawk-ohjus. Tämä, kuten osa pienemmistäkin Raytheonin valmistamista ohjuksista, oli aiemmin sotateollisuusyhtiö General Dynamicsin tuote.

Pienemmän luokan ohjuksista mainittakoon esimerkiksi torjuntahävittäjissä käytettäviä ilmasta-ilmaan sekä ilmasta-maahan ammuttavia ohjuksia. AIM-7 Sparrow, AIM-9 Sidewinder ja AIM-120 AMRAAM lienevät tunnetuimpia Raytheonin pienempiä ohjuksia. Suomessa Ilmavoimat käyttää Sidewinder ja AMRAAM-ohjuksia Hornet -hävittäjissä ja maavoimat on ottamassa käyttöön norjalais-yhdysvaltalaisen NASAMS-ilmatorjuntajärjestelmän, jonka ohjuksena on AMRAAMin maasta laukaistava versio.

Raytheon valmisti myös jonkin verran tutkia ja tutkajärjestelmiä, mutta se on selvästi erikoistunut lähinnä ohjuksiin. Muuta sotateollisuuden toimintaa Raytheonilla ei juuri ole, ainakaan verrattuna sen isompiin kilpailijoihin kuten Boeingiin ja Lockheediin. Vuoteen 2006 asti Raytheon omisti myös yleisilmailu- ja liikelentokoneita valmistavat Beechcraftin ja Hawkerin.

Aiemmin yhtiö oli osallistunut muun muassa Yhdysvaltain Apollo-ohjelmaan, esimerkiksi rakentamalla Kuuhun laskeutuneelle Apollo 11 -lennolle ohjaustietokoneen sekä mikroaaltoputken, jota käytettiin radio- ja tv-yhteyden lähettämiseksi maahan.

Tutkimus ja tuotekehitys
------------------------

Yhtiö valmisti ja kehitti Galliumnitridi (GaN) ja Galliumarsenidi (GaAs) puolijohteita käytettäväksi korkean energian laitteissa kuten tutkajärjestelmissä.

Kuvia
-----

* Yhtiön pääkonttoria. Yhtiön pääkonttoria.
* AIM-120 AMRAAM laukaisu F-15 -hävittäjästä. AIM-120 AMRAAM laukaisu F-15 -hävittäjästä.
* Laserohjatun GBU-24 Paveway -pommin pudotus F-16C:stä.Laserohjatun GBU-24 Paveway -pommin pudotus F-16C:stä.
* Kuninkaallisten ilmavoimien (RAF) tutkavalvontalentokone Sentinel R1.Kuninkaallisten ilmavoimien (RAF) tutkavalvontalentokone Sentinel R1.
* Aiemmin Raytheoniin kuului myös lentokoneteollisuutta nimellä Hawker Beechcraft.Aiemmin Raytheoniin kuului myös lentokoneteollisuutta nimellä Hawker Beechcraft.

Lähteet
-------

1. 1 2 3 4  Raytheon Company: History raytheon.com. Viitattu 22.7.2015. (englanniksi)
2. 1 2  Top 100 for 2014 (Luvut kuvaavat vuoden 2013 tietoja) Defence News, defensenews.com.  Arkistoitu 12.8.2014. Viitattu 22.7.2015. (englanniksi)
3. 1 2 3 4  Aude Fleurant & Sam Perlo-Freeman: The SIPRI Top 100 arms-producing and military services companies, 2013 (pdf)  12/2014. Tukholman kansainvälinen rauhantutkimusinstituutti, sipri.org. Viitattu 22.7.2015. (englanniksi)
4. 1 2  Raytheon is now RTX. Here's what that means for its defense arm. *Breaking Defense*. Viitattu 27.2.2024.
5. ↑  Kilgore, Tomi: Raytheon Technologies' stock, formerly United Technologies, starts trading in the Dow Friday *MarketWatch*.  Arkistoitu. Viitattu 30.7.2020. (englanniksi)
6. ↑  United Technologies and Raytheon Complete Merger of Equals Transaction *Bloomberg*. Viitattu 30.7.2020. (englanniksi)
7. 1 2 3 4  Raytheon Company History *fundinguniverse.com*. Viitattu 30.8.2022. (englanniksi)
8. ↑  Raytheon to sell its aircraft unit *NBC News*.  21.12.2006. Viitattu 7.1.2020.
9. ↑  A reprieve for Moore’s law: milspec chip writes computing’s next chapter Ars Technica. Viitattu 26.1.2017.

Aiheesta muualla
----------------

* Kuvia tai muita tiedostoja aiheesta **Raytheon** Wikimedia Commonsissa